ימ"מ

[ממוזער|300px|לוחמי הימ"מ בדיגום מבצעי מלא, עם [רובה סער|רובי M4A1 קרבין, מגן טקטי וכלב משטרה, באימון פריצה והשתלטות.]]
[ממוזער|300px|לכבוד ביקור [השר לביטחון פנים ומפכ"ל משטרת ישראל, לוחמי הימ"מ מופיעים בדיגום משטרתי מבצעי מלא: מדים, קסדות ומסכות, אפודי מגן וכלי נשק (רובי M4A1 קרבין, מקלע נגב קומנדו ורוב"צ SR-25 Mk 11).]]
[ממוזער|300px|לוחמי ימ"מ בדיגום משטרתי מבצעי מלא ([קסדה|קסדות, אפודי מגן ורובי M4A1 קרבין) לכבוד ביקור מפכ"ל משטרת ישראל רב-ניצב יוחנן דנינו (שני משמאל)]]
[ממוזער|300px|לוחמי פריצה ו[כלבנות|כלבנים של הימ"מ במתקן האימונים החדש, 2018]]
**ימ"מ** – **היחידה הלאומית המיוחדת ללוחמה בטרור** – היא היחידה הלאומית של ישראל ללוחמה בטרור. זוהי יחידת העילית של משטרת ישראל ומשמר הגבול ללוחמה בטרור ויחידת ההשתלטות (פריצה וחילוץ בני ערובה) הלאומית הבכירה בישראל, ובנוסף משמשת למשימות משטרה מיוחדות. השם "**ימ"מ**" הוא ראשי תיבות של "**י**חידה **מ**רכזית **מ**יוחדת" או "**י**חידה **מ**שטרתית **מ**יוחדת". הימ"מ נקראת גם "היחידה המיוחדת ללוחמה בטרור" או "היחידה הלאומית ללוחמה בטרור". לשם ייצוג היחידה בחו"ל משתמשת משטרת ישראל בשם **Israel's National Counter Terror Unit** ולעיתים בשמות Israel's Counter Terrorism Unit או Israel's Counter Terror Unit. היחידה נחשבת לאחת מהיחידות המיומנות והמקצועיות בעולם וליחידה המיומנת ביותר למטרות אלה בקרב כוחות הביטחון הישראליים.

הימ"מ הוקמה ב-1974 על ידי מפקד משמר הגבול ניצב חיים לוי, שהטיל על ראובן יעקב (נמרודי) (המפקד הראשון של הימ"מ) להקים את היחידה כיחידת השתלטות, כמענה לפיגועי חטיפה ומיקוח. בהמשך הוטלו עליה משימות ותפקידים נוספים, שהעיקריים שבהם הם לוחמה בטרור, סיכול ומניעת פיגועים, מעצר מחבלים, הפעלת צלפים ומשימות משטרה מיוחדות. רוב פעילותה מסווגת, אך בעקבות מספר רב של מבצעים מוצלחים לאורך השנים זכתה היחידה למוניטין גבוה בקרב כוחות הביטחון בישראל ובעולם. כיום היא נחשבת לאחת היחידות המקצועיות, המנוסות והטובות מסוגה בעולם, למרות תקציבה הקטן יחסית. הימ"מ היא אחת היחידות העסוקות ביותר במערכת הביטחון ומבצעת מאות מבצעים ופעולות מדי שנה. מאז 2022 מוגדרת הימ"מ כיחידה הלאומית של ישראל ללוחמה בטרור.

כאמור, הימ"מ היא יחידת ההשתלטות הבכירה של ישראל. יחידות השתלטות נוספות בישראל הן סיירת מטכ"ל ושייטת 13 של צה"ל, לוט"ר אילת – יחידת מילואים צה"לית, ויחידת מצדה של שירות בתי הסוהר. הימ"מ מקבילה ליחידות השתלטות ולוחמה בטרור בעולם, כגון יחידות ה-SWAT האמריקניות ויחידת חילוץ בני הערובה של ה-FBI, ה-GIGN הצרפתית, אלפא ואומו"ן הרוסיות וה-GSG-9 הגרמנית, שהוקמה באירופה בשנות ה-70 של המאה ה-20 בעקבות רצח המשלחת הישראלית באולימפיאדת מינכן כדי להילחם בחטיפות מטוסים על ידי מחבלים פלסטינים.

המוטו של היחידה הוא , הלקוח מ.

## תפקידי היחידה
הימ"מ היא היחידה המיוחדת של משמר הגבול ללוחמה בטרור. היא מוגדרת כיחידת השתלטות, אך מבצעת מגוון משימות נוספות.

הימ"מ נועדה בראש ובראשונה לטפל באירועי תפיסת בני ערובה ופיגועי מיקוח, אך בנוסף לתרחיש זה היחידה נועדה לטפל באירועים שונים של טרור, פיגועים ואלימות – הן על רקע לאומני והן על רקע פלילי.

ב-2021 הכריז ראש ממשלת ישראל נפתלי בנט על הימ"מ כיחידה הלאומית של ישראל ללוחמה בטרור וב-2 בינואר 2022 אישרה הממשלה את ההחלטה.

תפקידי הימ"מ:
# **[[יחידת השתלטות]]**:
#* שחרור בני ערובה באירועים על רקע לאומני – פיגועי מיקוח וחטיפה שמבצעים טרוריסטים.
#* שחרור בני ערובה באירועים על רקע פלילי שמבצעים פושעים ואזרחים.
#* תגובה לאירועי טרור בשטח ישראל ובפרט להתבצרות של מחבלים במבנים וניהול מצור.
# **[[לוחמה בטרור]]**:
#* מניעה וסיכול של טרור ופעילות חבלנית עוינת (כולל ביהודה, שומרון ועזה).
#* יירוט מחבלים על ידי מעצר או הריגה בעת הצורך.
#* ביצוע משימות מיוחדות עבור שירות הביטחון הכללי (שב"כ).
#* פיתוח תרגולות ושיטות ללוחמה בטרור, כולל בחינה והטמעה של טכנולוגיה ואמצעי לחימה חדשים.
# **עבודת [[משטרה]]**:
#* יחידת משטרה עילית למשימות מיוחדות.
#* יחידה משטרתית טקטית (SWAT) – טיפול בפושעים מסוכנים ומאבק בפשיעה קשה.
#* מעצר פושעים מסוכנים וחמושים.
#* עבודת משטרה חשאית.
#* אבטחת אח"מים.

גזרת הפעילות של הימ"מ כוללת את כל ישראל, לרבות יהודה, שומרון ועזה. נפח הפעילות של הימ"מ גבוה מאוד (נע בין מספר פעולות בשבוע לפעולות מבצעיות כמעט מדי יום, ועומד על מאות פעולות מבצעיות בשנה) והיא נחשבת לאחת מיחידות העילית המשטרתיות המנוסות ביותר בעולם ואחת היחידות העסוקות ביותר במערכת הביטחון. רוב המבצעים של הימ"מ מסווגים, וחלק מהפעולות שכן זוכות לפרסום נזקפות לזכותן של יחידות אחרות. למרות זאת, הימ"מ זוכה ליוקרה ומוניטין גבוה בקרב מומחים עולמיים ללוחמה בטרור, יחידות עילית אחרות, וכן בקרב הציבור הישראלי.

## ארגון ומבנה
[ממוזער|250px|אימון של הימ"מ – היחידה ללוחמה בטרור. צילום מאת [זיו קורן.]]
אף על פי שהימ"מ מזכירה מאוד יחידה צבאית בארגונה ובאימוניה, היא יחידה משטרתית הפועלת במסגרת משטרת ישראל וכפופה ישירות לפיקוד המרכזי של משמר הגבול.

### קבלה, מיונים והכשרה
היחידה מבוססת על לוחמים שהם יוצאי יחידות מובחרות קרביות בצה"ל, המעוניינים בקריירה משטרתית ביחידה. כדרישת מינימום דורשת המשטרה שלוש שנות שירות כלוחם עם הכשרה כרובאי 08 ומעלה (בוגר קורס פיקודי ללוחמים בצה"ל). רבים מהמתגייסים הם לוחמים ביחידות מיוחדות ומובחרות אך גם יוצאי יחידות שדה קרביות – כגון חיל הרגלים והצנחנים וחיל ההנדסה הקרבית – יכולים להתגייס ליחידה. היחידה מעדיפה לגייס לשורותיה בוגרי קורס קצינים. התכונות הדרושות לתפקיד הן אינטליגנציה, כושר גופני גבוה, יכולת קליעה מצוינת, מוטיבציה, אמינות, אחריות, מקצועיות, יציבות, כושר שיפוט, החלטיות, תעוזה, עבודת צוות.

המבקשים להתקבל ליחידה עוברים את שלבי הגיוס הבאים: הגשת קורות חיים; מילוי שאלון; מבחני התאמה בלשכת הגיוס של משטרת ישראל; ריאיון אישי עם ועדת ימ"מ; גיבוש; בדיקות רפואיות; תחקיר ביטחוני וקבלת סיווג ביטחוני; ואם עברו את כל השלבים הם מתחילים בקורס הכשרה בסיסי שבמהלכו המועמדים נבחנים וממוינים. רק מי שעובר את כל השלבים והקורס בהצלחה מתקבל לימ"מ.

מסלול הכשרת הלוחמים בימ"מ נמשך כשבעה חודשים והוא נחשב לאחד הקשים והמאתגרים בעולם. בשנת 2007 הצליחו רק 7 מתוך 800 מועמדים להגיע ליחידה לאחר המסלול. בשנת 2016 הצליחו 20 מתוך 1,500 מועמדים לעבור את מסלול המיון וההכשרה ולהתקבל ליחידה. בשנת 2023 הצליחו רק 10 מתוך 1,300 מועמדים לסיים את מסלול המיון וההכשרה ולהתקבל ליחידה ובשנת 2024 הצליחו רק 12 מתוך 1,400 מועמדים לסיים את מסלול המיון וההכשרה ולהתקבל ליחידה.

באימונים מושם דגש רב על כושר גופני, מיומנויות יסוד, קליעה במגוון כלי נשק (ובפרט ברובה סער ואקדח), תרגולות טקטיות, קרב מגע, לוחמה בשטח בנוי, לוחמה בטרור ועבודת צוות. האינטנסיביות של האימונים הופכת את מיומנויות הלחימה וביצוע התרגולות לכמעט אוטומטיים, דבר המאפשר את ביצוען באופן מדויק ומהיר גם בתנאי לחץ, בקרב ותחת אש. לוחמי הימ"מ נחשבים לקלעים הטובים והמדויקים ביותר בישראל בזכות האימונים האינטנסיביים והניסיון המקצועי והמבצעי הרב שצברו לאורך שירות קבע של שנים.

### מבנה היחידה ומקצועות הלוחמים
[ממוזער|250px|הדגמת יכולות פריצה ו[טיפוס, גלישה וחילוץ|טג"ח של לוחמי הימ"מ בפני ראש ממשלת ישראל]]
[ממוזער|250px|[יחידת הצלפים של הימ"מ|צלפי הימ"מ בהדגמת צליפה עם רובה הבארט MRAD (שלו דיוק 0.35–0.5 דקת קשת), אפריל 2019]]
[ממוזער|250px|[כלבנות|כלבן ולוחם פורץ באימון]]
הימ"מ בנויה כך שהיא תהיה בלתי-תלויה ביחידות אחרות, ולכן היא זו שמאמנת את לוחמיה במגוון תחומים ומקצועות. אימונים בסיסיים כוללים קליעה, כושר גופני, קרב מגע, טיפוס, גלישת חבלים, לוחמה בשטח בנוי, עזרה ראשונה (הכשרת חובש) ועוד. בנוסף, כל לוחם מתמקצע בתחום מסוים, ויש לוחמים שמתמקצעים במספר תחומים:
* **צוות חוד** – הלוחמים הפורצים אל תוך הבניינים, חותרים למגע עם המחבלים ומאבטחים את השטח. חמושים ברובה סער קרבין, אקדח, רימוני יד, רימוני הלם ומגן בליסטי טקטי.
* **פורצים** – לוחמי חוד המומחים בפריצה חמה וקרה של דלתות, שערים, חלונות, סורגים ומחסומים שונים. עובדים באופן צמוד עם צוות החוד.
* **[[לוחם טג"ח|לוחמי טג"ח]] ("קופים")** – לוחמים פורצים המומחים בטיפוס, גלישת חבלים, פאסט-רופ וסנפלינג. מטרתם להגיע לזירה מהתווך העילי ועל ידי כך להפתיע את החשודים/חמושים ולנטרל אותם. בנוסף להתמחותם בטג"ח הם משמשים גם כלוחמי חוד ופשיטה.
* **[[צליפה בימ"מ|צלפים]]** – לוחמים המאומנים בקליעה מדויקת וצליפה בטווחים קצרים וארוכים, ומצוידים לשם כך במערכות נשק צלפים הכוללות רובי צלפים מדויקים, כוונות טלסקופיות איכותיות, תחמושת צליפה ייעודית ואמצעים נוספים. מטרת הצלפים היא לנטרל מחבלים וחמושים מרחוק, ולהפעיל ירי מדויק בפיגועי מיקוח וכאשר יש מצב של בני ערובה. תפקיד נוסף של הצלפים הוא לתצפת על זירת הפעולה ולספק מודיעין טקטי לשאר הכוחות. צלפי הימ"מ מאומנים בכל סוגי הצליפה ומתמחים בצליפת לוט"ר. צלפי הימ"מ נחשבים על ידי העוסקים בתחום כבעלי מקצוע מהטובים בעולם.
* **[[חבלן|חבלנים]]** – מטרת החבלנים היא עיסוק בחומרי נפץ, מטעני חבלה, פריצת דלתות, חבלה וסילוק פצצות וטיפול במטענים של האויב. הם עוסקים הן בחבלה הגנתית (איתור וניטרול מטעני חבלה שהניח האויב) והן בחבלה התקפית (בעיקר פריצה חמה של דלתות וקירות).
* **[[כלבן|כלבנים]]** – תפקידם לאמן ולהפעיל כלבי משטרה ותקיפה ללוחמה בטרור, ובפרט לאיתור ותפיסה של מבוקשים. הימ"מ מפעיל כמה עשרות כלבים שעוברים הכשרה מיוחדת של שנתיים בטרם הם יוצאים לפעילות מבצעית. הכלבים נתפשים כ"לוחמים על ארבע" ולוקחים חלק חשוב בפעילויות מעצר מבוקשים ואיתור מחבלים.
* **[[צנחן|צנחנים]]** – לוחמים המתמחים בצניחה מבצעית, בדרך כלל כהתמחות נוספת.
* **[[פרמדיק]]ים** – מעבר להכשרת החובש, חלק מהלוחמים מוכשרים גם כפרמדיק על מנת להעניק עזרה ראשונה וטיפול מציל חיים בזירת הפעולה בעת הצורך. לוחמים שהם פרמדיקים בדרך כלל מתמחים במקצוע נוסף כגון לוחם חוד, צלפים, חבלנים וכו'.
* **נהגים מבצעיים** – לוחמים המתמחים בנהיגה מבצעית ואתגרית במגוון כלי רכב בהם רכבי שטח, רכבי ניוד, רכבי סער ואופנועים.
* **[[מסתערבים]]** – לוחמים המאומנים בלחימה וביצוע פעילות ביטחונית באמצעות הסוואה, התחפשות והיטמעות באוכלוסייה ערבית. לוחמי היחידה מבצעים בין השאר משימות מעצר קשות ומסובכות, ויירוט מחבלים עבור השב"כ.

בנוסף להכשרת הלוחמים בכל המקצועות, הימ"מ גם מקיימת אימונים משותפים בין הכוחות השונים (למשל: בין הצלפים לצוות החוד) על מנת להגדיל את התיאום בין הלוחמים השונים ולפתח תרגולות ללוחמה בטרור ואירועי בני ערובה. בנוסף לצוותי הלוחמה בטרור, הימ"מ מחזיק צוות הנקרא בשם "החוליה השקטה", שמטרתו לפתח תרגולות לשחרור בני ערובה ולוחמה בטרור ולבחון ציוד וכלי נשק חדשים.

בימ"מ יש מספר פלגות. פלגות א' ו-ב' משמשות להתערבות מהירה ועושות שבועיים אימונים ושבועיים כוננות לסירוגין. הן כוללות צוות חוד, כלבנים, צוות פריצה וחבלה, צוות ממוכן שכולל נהגים מבצעיים וצוות "קופים" המתמחה בטג"ח. לצידן יש מספר פלגות מקצועיות שנותנות סיוע בכל פעולה: פלגת הצלפים, מחלקת הכלבנים, פלגת הטכנולוגיה וצוות מסתערבים. בנוסף קיימת פלגת הדרכה והכשרה האחראית על בניין הכוח ואימון לוחמי היחידה.

העבודה ביחידה היא במשרה מלאה ומלבד פעולות מבצעיות, מקדישים הלוחמים את רוב זמנם לאימונים ולכוננויות. לוח זמנים שגרתי ביחידה כולל שבועיים אימונים, שבועיים כוננות, פעילות וכן מדי פעם חופש.

בנוסף לכוננות הרגילה קיים בימ"מ צוות כוננות והתערבות מהירה משותף עם שירות הביטחון הכללי, המכונה צוות טקילה. זהו הצוות הראשון שמגיב לפיגועי טרור ולנהל מצוד אחרי מחבלים בדרכם לפיגוע או שברחו מזירת פיגוע. הוא משלב מודיעין בזמן אמת, הקפצה בהתראה קצרה ויכולת מהירה לסגור מעגל וליירט מחבלים (על ידי מעצר או הריגה).

### שיתופי פעולה
[ממוזער|250px|[דחפור די-9 בשירות צה"ל|דחפור D9L משוריין ויעה אופני ממוגן של חיל ההנדסה הקרבית מפעילים **[[נוהל סיר לחץ]]**]]
הימ"מ משתפת פעולה עם יחידות אחרות, כולל יחידות ישראליות מחוץ למשטרת ישראל, בעיקר עם השב"כ וצה"ל.

בפעילות התקפית וסיכולית נגד טרור ובפרט נגד הטרור הפלסטיני, היחידה מרבה לשתף פעולה עם **[[שירות הביטחון הכללי]]**. השב"כ מספק ליחידה מודיעין צבאי ומודיעין משטרתי המסייע לה בסיכול טרור ויירוט מחבלים, ומנגד מסתייע בה לביצוע משימות מיוחדות. השב"כ מעדיף לעבוד עם הימ"מ בזכות המקצועיות שלה ויכולת התגובה המהירה שלה המאפשרות להקפיץ את היחידה לפעולה תוך זמן קצר מאוד. עם השנים נוצרה בין שני הגופים שפה משותפת שהפכה את התיאום, ההבנה ושיתוף הפעולה לטבעיים ויעילים ביותר. מחבלים רבים נעצרו או נהרגו בעקבות שיתוף הפעולה בין השב"כ לימ"מ.
**[[צה"ל]]** משתף אף הוא פעולה עם הימ"מ, והימ"מ מסתייעת ביחידות צה"ל לביצוע פעילות סיכולית ביהודה, שומרון ועזה. לוחמי הימ"מ פועלים לעיתים קרובות ביחד עם יחידת דובדבן, יחידת המסתערבים של פיקוד המרכז, המתמחה בלוחמה בטרור ויירוט מחבלים ביהודה ושומרון. במקרים רבים, מפעיל הימ"מ נוהל סיר לחץ נגד מחבלים המתבצרים בבתים, כאשר את הסיוע ההנדסי של כלי צמ"ה כבדים מספק מערך הצמ"ה של חיל ההנדסה הקרבית שמפעיל דחפורי D9 משוריינים, שופלים ניידים מדגם לביא"ה ומחפרים ארוכי-זרוע, כולם ממוגני ירי. יחידות חיל הרגלים וגדודי חיל ההנדסה מספקים לכוחות מעטפת הגנה היקפית, בעיקר נגד הפרות סדר אלימות, באזור שבו מתבצעת הפעולה.

בתחום הצליפה, צלפי הימ"מ עורכים הכשרות ואימונים משותפים עם צלפי צה"ל, בין השאר במתקן אדם של בית הספר לקליעה, צליפה ולוחמה בטרור של צה"ל, ומשתפים ביניהם ידע מקצועי וניסיון מבצעי. בנוסף לכך, צלפי הימ"מ וצלפי צה"ל משתפים פעולה במשימות לוחמה בטרור. כך לדוגמה, ב-20 באוקטובר 2015, בפעילות משותפת של צלפי הימ"מ, צלפים מצה"ל ומהשב"כ, סוכלה חוליית צלפים פלסטינית ברצועת עזה שביצעה פיגועי צליפה באמצעות רובה צלפים כבד מדגם שטייר HS .50.

### שיתופי פעולה בין-לאומיים
בנוסף לשיתוף פעולה מבצעי עם כוחות הביטחון של ישראל לימ"מ יש גם **שיתופי פעולה בין-לאומיים**, שמחזקים את הקשרים המדיניים הדיפלומטיים והביטחוניים של ישראל עם מדינות ידידותיות ובנות בריתה.
הימ"מ עורכים אימונים משותפים עם יחידות לוחמה בטרור ו-SWAT מרחבי העולם, כגון ה-GSG-9 של גרמניה. באימונים המשותפים מתבצעים שיתוף וחלוקת ידע מקצועי, ופיתוח תרגולות משותפות, כמו גם שיפור היכולות והתמודדות עם תרחישים לא ידועים. האימונים המשותפים מסייעים גם לגיבוש קשרים בין-לאומיים.

כמו כן, מעבירה הימ"מ הכשרות ואימונים ליחידות לוט"ר של בנות בריתה של ישראל ומדינות ידידותיות.
בנוסף לאימונים משותפים עם יחידות לוט"ר בין-לאומיות, נוהגים קברניטי המדינה, כגון ראש ממשלת ישראל והשר לביטחון הפנים, לארח מנהיגי מדינות זרות בימ"מ ולהדגים בפניהם את יכולות היחידה.

## ציוד ואמצעי לחימה
[ממוזער|250px|[רובה סער M4A1 קרבין פלאטופ – הנשק הארוך ורובה השירות של לוחמי היחידה]]
[ממוזער|250px|[רובה סער קרבין IWI ערד – הנשק הארוך ורובה השירות של לוחמי הימ"מ]]
[ממוזער|250px|[רובה צלפים בארט MRAD – רובה הצלפים לטווחים קצרים, בינוניים וארוכים של הימ"מ החל מ-2013]]
[ממוזער|250px|[רובה צלפים SR-25 Mk 11 – משמש לירי מדויק מהיר לצד רובי צלפים בריחיים]]
[ממוזער|250px|[אקדח גלוק 17 – אקדח השירות של לוחמי הימ"מ ביחד עם הגלוק 19-סי.]]
[ממוזער|250px|[אקדח גלוק 19-סי – אקדח השירות של לוחמי הימ"מ ביחד עם הגלוק 17.]]
[ממוזער|250px|[תת-מקלע עוזי-פרו (מושתק ולא מושתק)]]
[ממוזער|250px|רובה [שוטגאן מדגם רמינגטון 870]]
[ממוזער|250px|מטול [רקטת כתף|רקטות כתף נגד מבנים מדגם מפצח (MATADOR)]]
הימ"מ רוכש את ציודו ואמצעי הלחימה שלו בנפרד ממשטרת ישראל ומצה"ל. בנוסף, חברות ביטחוניות מפתחות ציוד במיוחד לימ"מ לפי דרישות של היחידה ובשיתוף פעולה עם אנשי הימ"מ. להלן רשימת חלקית של אמצעי הלחימה והציוד של הימ"מ:

### כלי ירייה
* רובי שירות וסער מדגמי M4A1 קרבין וקולט קומנדו בהתאמה אישית עם אפשרויות לדיגומי לוט"ר שונים (כוונות מתקדמות, משתיק קול, פנס, ציין לייזר, אמצעי ראיית לילה, ידית הסתערות ועוד).
* רובה שירות ורובה סער קרבין מדגם IWI ערד עם דיגומי לוט"ר שונים, בהם כוונות מתקדמות יום/לילה/טלסקופיות, ציין לייזר, ידית הסתערות, משתיק קול, פנס ועוד.
* רובי צלפים:
** רובי צלפים לטווח קצר-בינוני: SR-25 Mk 11, בארט REC10 וערד 7 קל"צ (חצי-אוטומטיים), מקמילן ALIAS CS5 ובארט MRAD (בקליבר 7.62x51 מ"מ נאט"ו).
** רובי צלפים לטווח ארוך: בארט MRAD (בקליבר 0.338 לפואה מגנום).
** רובי צלפים שהיו בשימוש בעבר: סירקיס M26, גליל צלפים, שטייר SSG 69, רמינגטון מודל 700, בארט M82A1, רובר SR60 ורובר SR90, רובר RC-50, SR-25 בדגם הבסיסי, PGM Ultima Ratio, PGM 338 ו-PGM Hecate.
* מקלעים קלים (SAW/LMG) מדגמי נגב קומנדו (IWI Negev SF), נגב 7 ונגב UX, ומקלע בינוני מדגם מאג.
* רובי shotgun מדגם Remington 870, דגם Mossberg 590, דגם Benelli M1 ו-Benelli Super 90.
* תת-מקלע עוזי מדגמי פארא-מיקרו-עוזי ועוזי-פרו (Uzi-Pro) מותאמים לימ"מ, המותאמים למחסניות של אקדחי גלוק.
* תת-מקלע APC9 תוצרת B&T AG (בריגר ותומט).
* נשק הגנה אישי/נשק אוטומטי מקוצר FN P90.
* קורנרשוט – מערכת נשק ישראלית המאפשרת ירי תחת מחסה.
* אקדחי גלוק 17 וגלוק 19-סי בקליבר 9 מ"מ פרבלום המאפשרים משתיק קול.

### תחמושת נשק קל
* כדורי תעש מערכות Razor Core בקוטר 5.56 מ"מ ומשקל 77 גריין לרובי M4, M4A1 קרבין ו-IWI ערד – בעלי דיוק גבוה וכוח עצירה משופר, נועדו לקליעה מדויקת.
* כדורי תעש מערכות Match בקוטר 7.62x51 מ"מ ומשקל 175 גריין לרובי צלפים מסוג בארט MRAD ובארט REC10 שנמצאים בשירות צלפי הימ"מ, וגם לרובה צלפים M24 ו-SR-25 Mk 11 של צה"ל.
* כדורי תעש מערכות Razor Core מסוג 0.338 לפואה מגנום ומשקל של 250 ו-300 גריין לרובי צלפים ארוכי-טווח כגון בארט MRAD בעלי דיוק משופר.

### רימונים ורקטות כתף
* מטול כתף לאו עם רקטות נגד מבנים ורקטות לשימוש כללי
* מטול כתף מפצח (MATADOR) עם רקטות ייעודיות נגד מבנים. נקרא בטעות טיל כתף או טיל נ"ט
* מטול רימונים לנשק מדגמי M203 רגיל ו-M203P משופר עם כוונת מפרולייט
* רימוני הלם מדגמי M84 ו-MK3A2 תקיפה-הלם
* רימון סיימון לפריצת דלתות
* "קרנף" – רחפן חמוש במטול רימונים 40 מ"מ. פותח על ידי יחידת יפת"ח

### אופטיקה
* כוונות רובה שונות בהן כוונות השלכה ורפלקס מתקדמות
** כוונת EOtech
** כוונת מפרולייט
** כוונות טלסקופיות לרובי הצלפים
* אמצעי ראיית לילה מתוצרת אלביט מערכות, ILT, טריג'יקון, ליטון ואקילה
* מערכת דימות תרמי
* מערכת למעקב וירי מרחוק

### אמצעים אחרים
* אמצעי חבלה ופריצה
** אמצעי חבלה, חבלנות וסילוק פצצות
** רובוטי חבלה
** אמצעי פריצה קרה וחמה
* מדים
** מדים וסרבלי לחימה ייעודיים ומתקדמים הניתנים להתאמה אישית
** וסט לוחם מודולרי
** אפוד מגן קוולאר עם לוח שריון קרמי
** קסדת קרב ומשקפים בליסטיים (להגנה על העיניים)
** מצנפת להסוואה
* ציוד טיפוס, גלישת חבלים וחילוץ
** חבלים לטיפוס
** מערכת גלישה "עומר 1"
** סולמות פריצה
* גרזן טקטי לפריצה ושבירת חלונות
* מגן טקטי (בליסטי) נגד כדורים
* אמצעי זיהוי עמית-טורף
* רובוטי סיור, תצפית וסריקת מבנים
** רובוט סיור "דוגו"
* מצלמת EyeBall
* צייני לייזר
* משתיקי קול (עמעמים)
* מצלמות, כולל מצלמת קסדה
* אמצעי קשר
* מערכות קשר, שליטה ובקרה

### כלי רכב
הימ"מ משתמש במספר כלי רכב לניוד מבצעי. בין כלי הרכב שפורסמו:
* רכב ניוד לוחמים מדגם שברולט GMC סוואנה
* רכב ניוד לוחמים 4x4 פורד F150
* רכב שטח לנד רובר דיפנדר
* רכב שטח מדגם תעשיות רכב נצרת עילית AIL Desert Raider
* טויוטה היילוקס מוסב להנעה 6x6
* חלק מכלי הרכב מדוגמים בסולמות פריצה

## היסטוריה
### הקמת היחידה והפיכתה ליחידה לאומית
ממוזער|256 פיקסלים|סיכת לוחמי הימ"מ החדשה וסמל היחידה (מ-2025)
ממוזער|סיכת לוחמי הימ"מ הישנה (עד 2025)|256x256 פיקסלים
הימ"מ הוקמה בפקודתו של מפקד משמר הגבול ניצב חיים לוי, אשר הורה ב-1974 לרפ"ק ראובן יעקב (נמרוד) להקים אותה כיחידה מיוחדת ללוחמה בטרור, ולפקד עליה. זאת, לאחר הטבח במעלות, שבו ניסיון חילוץ כושל של סיירת מטכ"ל הסתיים ברצח 21 תלמידים בידי מחבלים. המחבלים החזיקו ב-105 תלמידים ובעשרה מורים מבית הספר התיכון הדתי בצפת כבני ערובה והספיקו להרוג 21 מהם, לפני שנורו על ידי יחידות ההשתלטות של צה"ל.

בעקבות כישלון זה ומסקנות ועדת חורב, הבינו במערכת הביטחון שיש הבדל בין חילוץ בני ערובה בשטח ידידותי לבין פעולות מיוחדות בלב אוכלוסיית אויב. לכן הוחלט להקים יחידה אזרחית ללוחמה בטרור שייעודה יהיה לפתח שיטות לוחמה מיוחדות שמותאמות בייחוד למקרים האלה (שחרור בני ערובה בשטח עירוני ידידותי), להתאמן בהן ולבצע אותן בעת הצורך. כמו כן הוחלט שהיחידה תורכב מלוחמים בשירות קבע, שיתמקצעו בלחימה בטרור וחילוץ בני ערובה, וזה יהיה תפקידם העיקרי. הבחירה במשמר הגבול (מג"ב), הזרוע הקרבית של משטרת ישראל, נעשתה מאחר שמג"ב משלב בין המשמעת וההכשרה הקרבית הגבוהה של הצבא לתפישות הפעולה המבצעיות בסביבה אזרחית של המשטרה.

למרות זאת, בשנים הראשונות לקיום היחידה, נבחרה סיירת מטכ"ל לפעול במקומה גם במצבי בני ערובה בשטח ישראל, כגון בפרשת קו 300 בשנת 1984. החילוץ הראשון של היחידה היה של אוטובוס האמהות בשנת 1988, וגם אז הימ"מ הגיעה לזירה ראשונה מפני שמסוקי סיירת מטכ"ל נשלחו ליעד מוטעה.

[ממוזער|250px|לוחמי הימ"מ בתצוגה לכבוד ביקור [מפכ"ל המשטרה.]]
[ממוזער|250px|לוחמי ימ"מ באימון [סנפלינג (טג"ח), חמושים באקדחים]]
[ממוזער|250px|לוחמי ימ"מ בתצוגה לכבוד ביקור [נשיא המדינה ומפכ"ל המשטרה]]
[ממוזער|250px|[צלפי הימ"מ בתצוגה לכבוד ביקור נשיא המדינה בבסיס ההכשרות של משמר הגבול]]

בנוסף לכך, באינתיפאדה השנייה והלחימה בטרור ביהודה, שומרון ועזה השתתפו לוחמי הימ"מ בפעילות צבאית והיו מעורבים במבצעים רבים בהם נהרגו או נעצרו פעילי טרור (בהם מבצעי נוהל סיר לחץ). צלפי הימ"מ פעלו גם בגזרת רצועת עזה (לטענת הפלסטינים צלף ימ"מ הרג בכיר בחמאס בירי מדויק ממגדל שמירה בנווה דקלים) ופועלים עד היום בציר הוברס נגד טרור פלסטיני.

מאז הקמתה ביצעה הימ"מ אלפי מבצעים ופעולות מיוחדות, הבולטים שבהם ואלו שהותרו לפרסום מפורטים בפעולות ומבצעים.

בדצמבר 2021 הכריז ראש ממשלת ישראל נפתלי בנט על הימ"מ כיחידה הלאומית ללוחמה בטרור ויחידת ההשתלטות וחילוץ בני הערובה הלאומית של ישראל. בעקבות ההכרזה שונה תקן דרגת מפקד היחידה מניצב משנה לתת-ניצב והוגדל תקציב היחידה.

בשנת 2025 בישיבת ממשלה חגיגית בבסיס היחידה, חשפה הימ"מ, סמל וסיכת לוחם חדשים, המשקפים את הפיכתה של הימ"מ ליחידה הלאומית של מדינת ישראל ללחימה בטרור וחילוץ בני ערובה. הסיכה נושאת עמה ארבעה יסודות מרכזיים המשקפים את ייעוד היחידה, אופייה וערכיה:
* **ה[[חרב]]** – סמל לעוצמה, נחישות ויכולת פעולה מבצעית. החרב מסמלת את מקצוע הלוחם ויסוד הלוחמה בטרור שביחידה. היא מבטאת את המחויבות להגן, לעמוד בחזית ולפעול במקצועיות ובקור רוח בכל עת.
* **ה[[מנורת שבעת הקנים|מנורה]]** - מייצגת מורשת, זהות ואור מוסרי. המנורה היא הסמל העתיק של העם היהודי וככזו היא מחברת את היחידה לשורשים ההיסטוריים ולערכים המנחים ומזכירה את החובה לשמר את האור גם בשעות קשות.
* **[[מגן דוד]]** – כסמל הלאומי של העם היהודי בעת החדשה שמופיע על דגל ישראל, מגן הדוד מבטא אחדות, שורשים והשתייכות לעם ולארץ. הוא מבליט את המשימה להגן על החברה, על המולדת ועל זהותה הלאומית.
* **הכנפיים** – מבטאות את הרוח, את השאיפה להתעלות מעל מגבלות ואת היכולת להגיע לכל יעד. הן מסמלות תעוזה, גמישות ומהירות, תכונות הנדרשות בביצוע משימות מורכבות. הכנפיים הם אלמנט מקובל בסמלים של יחידות עילית.
לדברי הימ"מ משמעות הסמל בשלמותו, שילוב החרב, המנורה, הכנפיים ומגן דוד, יוצר איזון בין כוח פנימי לעוצמה חיצונית, בין הגנה לערכים, בין משימה לרוח.

### עיטורי הצטיינות ופרסים
[ממוזער|250px|ביקור [נשיא מדינת ישראל יצחק הרצוג בבסיס הימ"מ, מרץ 2023]]
בשנת 2010 זכתה משלחת מן היחידה במקום הראשון בתחרות "Urban Shields" ליחידות משטרה, תוך ניצחון על שתי נבחרות בין-לאומיות ללוחמה בטרור (מירדן ומבחריין) ועל מספר רב של יחידות SWAT משטרתיות ממדינות ארצות הברית השונות. כמו כן השיגה המשלחת את הניקוד הגבוה ביותר למשתתפת בהיסטוריית התחרות. ב-2011 זכתה שוב המשלחת מהימ"מ במקום הראשון בתחרות "Urban Shields".

ב־2011 קיבלה היחידה צל"ש מפכ"ל משטרת ישראל על הצטיינותה בפעילות מבצעית. ב־2014 קיבלה היחידה את צל"ש מפכ"ל משטרת ישראל על פעילותה ללוחמה בטרור במהלך השנים 2013–2014. באותו מעמד, קיבלו מספר לוחמים ביחידה את עיטור האומץ ואת עיטור המופת. בשנת 2016 קיבלה היחידה את צל"ש מפכ"ל משטרת ישראל על פעולתה ללחימה בטרור במהלך גל הטרור הפלסטיני (2015–2016), שכללה עשרות פעולות מבצעיות לסיכול פיגועים. ב-2020 הוענק ליחידה צל"ש המפכ"ל על פעילותה ללוחמה בטרור וכן על פעילותה הגוברת למאבק בפשיעה קשה ומסוכנת.

ב־2022 נבחר מפקד הימ"מ, תנ"צ ח', להדליק משואה בטקס הדלקת המשואות של יום העצמאות ה-74 למדינת ישראל. הוא הדליק אותה כשהוא חובש מסכה וכובע מצחייה.

בנובמבר 2022 הוענק לימ"מ צל"ש הרמטכ"ל על לחימתה במבצע שובר גלים. בהסבר לצל"ש נכתב: . באותו חודש הוענק לה גם צל"ש מפכ"ל משטרת ישראל.

#### עיטורים יחידתיים
*  צל"ש מפכ"ל משטרת ישראל (לפחות 5 פעמים: 2011, 2014, 2016, 2020, 2022)
*  צל"ש הרמטכ"ל (2022)

#### עיטורים אישיים
לוחמי ימ"מ רבים קיבלו עיטורים וצל"שים. בין מקבלי העיטורים ששמם הותר לפרסום:
* : מפקח עירן סובלמן (פעמיים)
*  ופעמיים : רב-נגד פסקל אברהמי
* : רב-ניצב אסף חפץ
* : ניצב דוד צור
* : ניצב בועז גולדברג
* : רב-פקד דרור שושן
* : מפקח ששון מורדוך
* : רס"ר צ'רלי שלוש
* : ניצב נחשון נגלר
*  צל"ש המפכ"ל: רב-נגד נעם רז

### אבדות
עד 14 במאי 2022 איבדה הימ"מ 16 מלוחמיה, שישה מהם נפלו בעת פעילות מבצעית. תשעה לוחמים וקצינים נוספים נהרגו בקרבות קשים בעת שהיו הראשונים להגיע לצמתים המרכזיים כדי לבלום את טבח שבעה באוקטובר. לוחם נוסף נהרג במאי 2024 בפעילות ליד טול כרם, ואחד ביוני במהלך קרב לחילוץ חטופים בעזה במבצע ארנון.

## פעולות ומבצעים
### פעולות מבצעיות בשנים 1974–2000
* 11 במרץ 1978, פיגוע כביש החוף: כוח מהיחידה בפיקודו של מפקד הימ"מ אסף חפץ נלחם בחוליית המחבלים שהשתלטה על אוטובוס נוסעים בכביש החוף. בעקבות הפיגוע החל תיאום הדדי ויצירת שפה משותפת בין הימ"מ לצה"ל.
* ינואר 1979, בריחת אסירים מכלא רמלה: ב-8 בינואר ברחו שמונה אסירים מכלא רמלה. לאחר יותר מחודש, ב-14 בפברואר, נלכדו שלושה מהם בדירה בבת ים. כוח ימ"מ תקף את הדירה ממספר כיוונים, האסירים נכנסו להלם והימ"מ ניצל זאת כדי להכניע אותם ולהשתלט עליהם. הפעולה הסתיימה בהצלחה תוך זמן קצר.
* 1982, מלחמת שלום הגליל: צוות לוחמי הימ"מ שפעל בעיר צור הרג את אעזמי זרייר מפקד אזור דרום לבנון של ארגון אש"ף.
* 1986: עבריין ישראלי חטף את חברתו ותינוק, והסתובב ברחובות תל אביב תוך שהוא מאיים עליהם בנשק ויורה ברובה סער. למרות דרישת מפכ"ל המשטרה דאז דוד קראוס, לתפוס את העבריין חי נאלצו לוחמי ימ"מ לירות בחוטף: הלוחם הראשון שהגיע לזירה ירה בו כדור אחד במצח והרג אותו, ללא אבדות לחפים מפשע.
* מרץ 1988, אוטובוס האמהות: שלושה מחבלים פלסטינים חטפו אוטובוס שהסיע את עובדי הקריה למחקר גרעיני בדימונה. צלפי הימ"מ ביצעו ירי מדויק והרגו שני מחבלים ובמקביל לוחמי הימ"מ הסתערו על האוטובוס, והרגו את המחבל השלישי, אך במהלך המבצע נהרגו שלושה מנוסעי האוטובוס.
* 1990: כוח ימ"מ מחסל חוליית מחבלים באיו"ש שהייתה בדרכה לבצע פיגוע. על הפעולה זכה פסקל אברהמי בעיטור האומץ של משטרת ישראל.
* 26 באוגוסט 1992: כוח מהימ"מ בפיקודו של נצ"מ דוד צור השתלט על בית בפאתים המזרחיים של העיר ג'נין כדי לחלץ את גופתו של מפקד ימ"ס מג"ב איו"ש פקד אלי אברם שנהרג בעת שניסה לחדור מגג הבית כדי ללכוד שני מחבלים מארגון "הפנתר השחור" שהסתתרו בו. בפעולה נהרג אחד המחבלים ונהרגה בעלת הבית. מחבל נוסף נהרג על ידי לוחמי הימ"ס בטרם נפגע מפקדם.
* 8 בספטמבר 1992: צלפי הימ"מ יורים למוות באיתן מור, שהרג קודם לכן ארבע נשים בתחנת בריאות הנפש בשכונת קריית היובל, בירושלים.
* 10 בדצמבר 1992: בניסיון לעצור מחבל מארגון הג'יהאד האסלאמי הפלסטיני, בכפר ענזה שבקרבת ג'נין, נהרג לוחם הימ"מ, המפקח . בקרב שהתפתח החל המבנה לבעור והמחבל התבצר בעליית הגג, משם ירה, פצע ומאוחר יותר אף הרג את מורדוך. המחבל נהרג באמצעות רימונים שהשליך מבחוץ מפקד אוגדת איו"ש דאז, משה יעלון, אל פתח שהתברר כחלון אוורור בעליית הגג. לאחר הקרב עוטר מורדוך בעיטור האומץ על חלקו בקרב.
* 13 בפברואר 1994: הריגת רוצחיו של איש השב"כ . כוח של הימ"מ ביצע מארב למחבל חמאס שביצע את הרצח ומחבל נוסף, בכפר א-ראם שליד רמאללה. הכוח ניסה לעוצרם והתפתח קרב יריות בו נהרגו שני המחבלים.
* 7 בספטמבר 1998: הריגת בכירי חמאס האחים עוודאללה. כוח של הימ"מ פשט על מבנה שבו הסתתרו האחים עוודאללה והרג אותם בתום קרב קצר. במקום נמצאו אמצעי לחימה רבים וכן מידע מודיעיני רב על חמאס ופעולות טרור מתוכננות.
* 3 במרץ 2000: הימ"מ איתר חוליה של חמישה מחבלים פלסטינים שהתבצרה בבית בעיר טייבה ועמדה לבצע פיגוע התאבדות במספר ערים שונות במקביל. לוחמי הימ"מ צרו על הבית. מחבל אחד הסגיר את עצמו ואילו השאר נהרגו בידי לוחמי הימ"מ ובידי הדחפור המשוריין שהרס את הבית. בפעולה נהרג כלב משטרה.

### פעולות מבצעיות בשנים 2000–2005 (האינתיפאדה השנייה)
[ממוזער|200px|ניצב [זהר דביר, מפקד הימ"מ (2001–2007) בתקופת האינתיפאדה השנייה]]
[ממוזער|200px|[לוחם|לוחמי ימ"מ על ציודם, חמושים ב-M4A1 קרבין פלאט-טופ]]
במהלך האינתיפאדה השנייה ביצעה הימ"מ מספר רב של מבצעים ופעולות סיכול נגד הטרור הפלסטיני שהתבטא באלפי פיגועי ירי ולמעלה מ-140 פיגועי התאבדות בישראל. המפורסמים שבמבצעי הימ"מ הם:
* 2 ו-3 באוקטובר 2000: הפעלת צלפים באום אל-פחם ובנצרת כחלק מאירועי אוקטובר שכללו הפרות סדר אלימות.
* 3 באוקטובר 2001: צלפי הימ"מ ירו למוות בשני מחבלים שחדרו ליישוב אלי סיני, רצחו שני ישראלים והתבצרו בבית ביישוב. מאחר שהיה חשש לפיגוע מיקוח הוזנקו צוותים של הימ"מ ויחידת המשא ומתן המשטרתית, שכיתרו את הבית. לוחמי הימ"מ פרצו לבית אך גילו שהיה ריק.
* 22 בינואר 2002: "מבצע שירת הברבור" – בעקבות מידע מודיעיני שסיפקו השב"כ וצה"ל, פשט כוח משולב מיחידת שלדג ומהימ"מ, בפיקוד מפקד שלדג, על מעבדת נפץ גדולה בשכם. במהלך קרב קצר שהתחולל הרג הכוח 4 מחבלים שהסתתרו במבנה. בתום הקרב כוחות של חיל ההנדסה הקרבית השמידו את מעבדת החבלה ואמצעי הלחימה שבתוכה.
* 17 באפריל 2002: "מבצע הליכה מזרחה" – צה"ל, הימ"מ והשב"כ איתרו את קייס עדואן, מחבל בכיר בחמאס שהיה אחראי על הפיגוע במלון פארק, נתניה. עדואן התבצר בבית בטובאס ביחד עם עוד ארבעה מחבלים חמושים. הכוחות הטילו מצור על המבנה והפילו נוהל סיר לחץ. במהלך הפעולה התנהלו חילופי אש כבדים ואף פוצצה מכונית תופת שחנתה ליד הבית. צלפי הימ"מ הרגו שני מחבלים וצה"ל אף הפגיז את הבית באמצעות טנקים. אחרי 12 שעות של חילופי אש הרס דחפור D9 משוריין של צה"ל את הבית. גופתו של עדואן נמצאה מתחת להריסות.
* 23 ביוני 2003: כוח של הימ"מ הרג את עבדאללה קוואסמה, ראש חמאס בחברון, אחרי שהאחרון ניסה להתנגד למעצר.
* 16 ביולי 2003: כוח של הימ"מ וסיירת מטכ"ל חילץ את נהג המונית אליהו גוראל, שנחטף בידי פלסטינים והוחזק כבן-ערובה בתוך בור.
* 4 באוקטובר 2003: "מבצע סדרה מוגבלת" – כוח של הימ"מ הרג את סרחאן סרחאן, מחבל פלסטיני מהפת"ח שביצע את הפיגוע במצר ב-10 בנובמבר 2002 ובו רצח חמישה אנשים בקיבוץ מצר, ובהם אם ושני ילדיה. הלוחמים איתרו את המחבל בטולכרם מוקף במאבטחים חמושים. בתום קרב קצר נהרג סרחאן ללא נפגעים ללוחמי הימ"מ.
* 3 בדצמבר 2003: כוח של הימ"מ סיכל ניסיון לפיגוע המוני בבית ספר ביקנעם עילית, בעקבות תפיסת שני מחבלים בכפר בדראן.
* כוח של הימ"מ, בשיתוף יחידות עילית של צה"ל, עצר 12 מחבלים מגדודי חללי אל-אקצא, שהתחבאו בבית חולים לחולי נפש בבית לחם ותכננו לבצע פיגוע בפסח.
* 25 ביולי 2004: כוח של הימ"מ הרג שישה מחבלים של גדודי חללי אל-אקצא בטולכרם, כולל את המנהיג המקומי ואיש קשר של חזבאללה.
* 21 בנובמבר 2004: כוח של הימ"מ הרג שלושה מחבלים של הפת"ח בקרב יריות. אחד מההרוגים היה מוחמד ע'סאן אל-פתאווי א-שייח', בכיר בפת"ח שהסתתר במוקטעה עם יאסר ערפאת במשך זמן רב.
* 17 ביולי 2005: צלפים של הימ"מ הרגו את בכיר חמאס ואבי מנהרות התופת סעיד ציאם בח'אן יונס. לטענת הפלסטינים, הצלפים ביצעו את הירי ממגדל שמירה בנווה דקלים.
* 11 באוקטובר 2005: כוח של הימ"מ עצר את אבראהים ע'נימאת, מחבל מחמאס שהיה מבוקש כעשור על פיגועים רבים, ביניהם הפיגוע בקפה אפרופו ב-1997 וחטיפת ורצח החייל .
* 22 בדצמבר 2005: כוח של הימ"מ, בשילוב כוח צנחנים, הרגו בשכם שני מחבלים מהחזית העממית לשחרור פלסטין ומחבל אחד מגדודי חללי אל-אקצא.
במבצעים רבים אלה הרגו לוחמי הימ"מ 179 מחבלים, מהם 50 שהיו בדרכם לפיגועי התאבדות ועצרו מאות מחבלים אחרים. הימ"מ לא איבדה אף לוחם בפעילות מבצעית במהלך האינתיפאדה השנייה.

### פעולות מבצעיות בשנים 2006–2015

אף על פי שמקובל לציין את סוף האינתיפאדה השנייה ב-2005, פעולות הטרור הפלסטיניות המשיכו גם בשנים שלאחר מכן, אך במינון הולך ופוחת בעקבות הפעילות הסיכולית נגדם. גם בשנים אלה הימ"מ היה מעורב במספר רב של פעולות ומבצעים, בהם:
[ממוזער|250px|הימ"מ עם [ראש ממשלת ישראל בנימין נתניהו, 2014]]
* 31 בינואר 2006: כוח של הימ"מ הרג שלושה מחבלים בכירים בארגון הג'יהאד האסלאמי הפלסטיני, בהם נידאל אבו סעדה, מפקד "גדודי אל-קודס" ביהודה ושומרון. לוחם ימ"מ נפצע קשה במהלך הקרב.
* 14 במרץ 2006: הימ"מ מועדפת על פני יחידת דובדבן וסיירת מטכ"ל ונבחרת להיות יחידת הפריצה במבצע הבאת ביכורים ללכידת רוצחי רחבעם זאבי והיא הראשונה שעורכת מצור על כלא יריחו כדי למנוע מהמבוקשים להימלט. בסופו של דבר, לוחמי הימ"מ לא היו צריכים לפרוץ לכלא, אחרי שהמבוקשים נכנעו בעקבות הריסה חלקית של מתחם הכלא על ידי מערך הצמ"ה של חיל ההנדסה הקרבית.
* 23 במאי 2006: במבצע משותף של השב"כ, הימ"מ וחיל ההנדסה הקרבית נעצר בכיר חמאס אבראהים חאמד (מפקד גדודי עז א-דין אל-קסאם ביהודה ושומרון) אחרי שדחפור D9 משוריין או "שופל של צה"ל התחיל לגרד את הבית בו הסתתר".
* בליל 21 בנובמבר 2006 ביצע הימ"מ פעולה מיוחדת בשג'אעייה שבה נהרגו בכיר בחמאס ואישה בת 70 שנפצעה בחילופי האש.
* 14 בדצמבר 2006: כוח ימ"מ הרג את מוחמד רמאחה, ראש הזרוע הצבאית של הפת"ח בשכם.
* 12 במרץ 2008: כוח ימ"מ הרג בבית לחם ארבעה מחבלים של הג'יהאד האסלאמי, בהם מוחמד שחאדה וסאלח כרכור, ומחבל של גדודי אל-אקצא.
* 27 ביולי 2008: כוח ימ"מ בשיתוף פעולה עם השב"כ וצה"ל הרגו בחברון את המחבל שתכנן את הפיגוע במרכז המסחרי בדימונה, שיהאב נתשה, בנוהל סיר לחץ. הכוח ירה מספר רקטות כתף אל העבר הבית שבו התבצר ואחרי מספר פיצוצים הרס דחפור D9 משוריין את הבית.
* 28 במאי 2009: מפקד חמאס בחברון, עבד אל-מג'יד דודין, נהרג בחילופי אש עם הימ"מ אחרי שהללו בשיתוף צה"ל צרו על ביתו.
* 15 בספטמבר 2009: הימ"מ עצר בטול-כרם את מוחמד חַרוויש, שהיה אחראי לשליחת המחבל לפיגוע במלון פארק.
* 18 באוגוסט 2011: הימ"מ הוקפץ לאזור כביש 12 צפונית לאילת בתגובה למתקפת הטרור בדרום ישראל, במטרה למנוע מהמחבלים להמשיך בפיגוע, הימ"מ סרקו את האזור ביחד עם כוחות צה"ל וניהלו קרב יריות עם המחבלים בסופו נהרגו שבעה מחבלים. במהלך הקרבות נהרג לוחם הימ"מ רנ"ג פסקל אברהמי. על התגובה לפיגוע והריגת המחבלים בקרב, העניק מפכ"ל משטרת ישראל את עיטור המופת למספר לוחמי ימ"מ, בהם פסקל אברהמי.
[ממוזער|200px|ניצב [שלומי מיכאל, מפקד הימ"מ (2012–2015). בתקופתו ביצע הימ"מ מבצעים רבים עליהם זכו מספר לוחמי היחידה בעיטורי משטרת ישראל]]
[ממוזער|200px|[צליפה בישראל|צלף ימ"מ, חמוש ברובה צלפים SR-25 Mk 11]]
* 22 באוגוסט 2013: הימ"מ, במבצע משותף עם צה"ל והשב"כ, הרג את המחבל שתכנן את הפיגוע באוטובוס בתל אביב בזמן מבצע עמוד ענן אחרי שהמחבל פתח באש לעבר הכוחות כאשר ניסו לעוצרו.
* 26 בנובמבר 2013: הימ"מ, במבצע משותף עם צה"ל והשב"כ, הורג באזור יטא שבהר חברון שלושה מחבלים פלסטינים מחוליית טרור סלפית-ג'יהאדית שתכננה לבצע שורת פיגועי ירי ומטעני נפץ. הכוח ניסה לעצור שני מחבלים שאיתר השב"כ וכאשר אלה ירו על הלוחמים, השיבו לוחמי הימ"מ אש והרגו אותם. הכוח המשיך במצוד אחר המחבלים, הרג מחבל נוסף שירה על הכוחות ועצר מספר סייענים.
* 4 בדצמבר 2013: אזרח ישראלי כבן 40, מעורער בנפשו, התבצר בדירה באשקלון תוך שהוא לוקח ילדה בת ארבע כבת ערובה, צוות של משטרת ישראל ניהל משא ומתן עם האיש וכעבור שעתיים פרץ כוח של הימ"מ לדירה, עצר את החוטף ושחרר את הילדה ללא פגע.
* 27 בפברואר 2014: כוח של הימ"מ, בשיתוף כוח של חטיבת הנח"ל ושל חיל ההנדסה הקרבית, עוצר שני מחבלים פלסטינים בביר זית. מחבל שלישי התבצר בבית ונהרג אחרי ששופל ממוגן של חיל ההנדסה פתח חור בקיר והלוחמים ירו רקטת כתף M-72 לאו על הבית.
* 21–22 במרץ 2014: כוח של הימ"מ, בשיתוף פעולה עם צה"ל ועם השב"כ, מנסה לעצור מבוקש בג'נין ומסכל פיגוע "פצצה מתקתקת". המבוקש, מחבל שהיה חמוש ברובה M16, התבצר בבית וירה אל עבר הלוחמים, ואלה הפעילו נוהל סיר לחץ. המבוקש יצא וירה בלוחמים, פצע שניים מהם והרג כלב משטרה. לוחמי הימ"מ השיבו אש והרגו אותו, ובמקביל חילצו את בני הבית שהמחבל לקח כבני ערובה. בתגובה החלו הפלסטינים בהפרות סדר אלימות שכללו ירי, יידוי בקת"בים ויידוי אבנים. כוחות צה"ל שאבטחו את הזירה הרגו 2 מחבלים חמושים. בסך הכל בתקרית נהרגו 3–4 מחבלים פלסטינים ואילו לישראל נפצעו שלושה לוחמי ימ"מ ונהרג כלב משטרה. הפעולה סיכלה פיגוע טרור שהיה אמור לצאת לפועל בקרוב על ידי המחבל ("פצצה מתקתקת").
* בעקבות חקירה של מחלקת הזיהוי הפלילי של משטרת ישראל ומודיעין של השב"כ, כוח של הימ"מ עצר את זיאד עווד, מחבל ששוחרר בעסקת שליט ורצח בערב פסח ה'תשע"ד את נצ"מ ברוך מזרחי.
* 7 ביולי 2014: בשיתוף פעולה עם השב"כ, כוח של הימ"מ עצר את חוסאם קוואסמה, מי שפיקד וסיפק תמיכה לוגיסטית לחטיפת ורצח שלושת הנערים.
* 23 בספטמבר 2014: בפעילות משותפת ביחד עם צה"ל והשב"כ נהרגו בחברון רוצחי שלושת הנערים החטופים. לוחמי ימ"מ כיתרו את הנגריה בה התחבאו המחבלים והפעילו נוהל סיר לחץ: מחפר ממוגן של חיל ההנדסה הקרבית החל בהריסת הבית וחשיפת המחבוא של המחבלים, דבר שאילץ אותם לצאת החוצה, המחבלים יצאו מהמחבוא ופתחו באש על הכוחות ונהרגו בחילופי אש עם לוחמי הימ"מ, שכללו גם ירי נשק קל ויידוי רימונים. כדי לוודא שאף מחבל לא נמלט בחיים או הטמין מארב לכוחות, הכינו הלוחמים מטען חבלה ופוצצו אותו במסתור של המחבלים. אחרי הפיצוץ זיהו הלוחמים את גופות המחבלים.
* 30 באוקטובר 2014: כוח של הימ"מ הורג את המחבל מאבו טור שהתנקש ביהודה גליק בירושלים, אחרי שזה התנגד למעצר ופתח באש על הכוחות.
* 15 ביולי 2015: בעקבות מידע מודיעיני שסיפק השב"כ, כוח של הימ"מ עוצר את חוליית הטרור (שהורכבה מאנשי פת"ח ותנזים) שרצחה את דני גונן ב-19 ביוני.
* 31 באוגוסט – 1 בספטמבר 2015: ניסיון מעצר בג'נין הסתבך, ובחילופי האש נפצע בינוני לוחם ימ"מ מאש דו-צדדית. למקום הובאו דחפור D9 משוריין ושופל ממוגן שהרסו את הבית בו המחבל התבצר. בפעולה נעצרו מספר מבוקשים.

### פעולות מבצעיות בשנים 2015–2021
ב-13 בספטמבר 2015, ערב ראש השנה ה'תשע"ו, פרץ גל הטרור הפלסטיני (2015–2016) שבמהלכו ביצעו הפלסטינים כמות רבה של פיגועים, רובם פיגועי יידוי אבנים ודקירה וחלקם פיגועי דריסה ואף פיגועי ירי. גל הטרור דעך בסוף 2016 בעקבות פעילות משולבת של כוחות הביטחון, כולל הימ"מ. עם זאת, פיגועי ירי נמשכו ובמספר מקרים המפגעים הצליחו להימלט ונעצרו או נהרגו רק אחרי מצוד ממושך בהובלת השב"כ והימ"מ.
[ממוזער|250px|כוח של הימ"מ בפשיטה על מבוקשים ב[רמאללה, 2017]]
ממוזער|250px|לוחמי הימ"מ, 2018
ממוזער|250px|לוחמי הטג"ח של הימ"מ, "הקופים", באימון במתקן האימונים החדש, 2018
[ממוזער|250px|thumbtime=5|לוחמי הימ"מ של משטרת ישראל במהלך מעצר המחבל שביצע את [פיגוע הירי באזור התעשייה ברקן|הפיגוע הקשה בברקן מעמדת התצפית לבניין וממצלמת הקסדה של אחד הלוחמים, 13 בדצמבר 2018.]]
* 2 ו-3 באוקטובר 2015: מעצר רוצחי איתם ונעמה הנקין. אחד המחבלים נעצר בפשיטה מסוערבת לבית חולים בשכם.
* 20 באוקטובר 2015: צלפי הימ"מ, ביחד עם צלפי צה"ל, ובסיוע מודיעין מהשב"כ, ירו ופגעו בחוליית צלפי טרור פלסטינית, שביצעה מספר פיגועי צליפה בציר הוברס העוטף את רצועת עזה בחסות הפגנות אלימות ששימשו לה כהסוואה וכמגן אנושי.
* ב-3 בנובמבר 2015 הוזעק הימ"מ לטפל בחשוד ברצח שהתבצר חמוש באקדח על עגורן בגובה 100 מטר. בהתחלה צוות המשא ומתן המשטרתי ניסה לנהל איתו משא ומתן ולשכנעו לרדת, ללא הצלחה. ב-4:00 נכנסו לוחמי הימ"מ לפעולה, טיפסו בחשאי על העגורן, השתלטו על המתבצר ופרקו אותו מנשקו, תוך קרב מהלומות בינם לבינו. הם אזקו את החשוד והורידו אותו מהעגורן ללא נפגעים.
* 12 בנובמבר 2015: פעילות מסוערבת בסיוע היחידה המבצעית של השב"כ בבית חולים בחברון בה נעצר מחבל שביצע פיגוע דקירה. במהלך המעצר נורה למוות קרוב של המחבל שתקף את הלוחמים.
* 8 בינואר 2016: לוחמי הימ"מ, יחד עם לוחמי היחידה המבצעית של השב"כ, הרגו במהלך קרב יריות את נשאת מלחם, המחבל הערבי-ישראלי שביצע את פיגוע הירי ברחוב דיזנגוף, אחרי שאיתרו אותו בערערה. המחבל ברח מחלון הבית שבו התבצר תוך ביצוע ירי אך נורה למוות על ידי צלף ימ"מ.
* 26 באפריל 2016: כוח ימ"מ, בסיוע מודיעין של השב"כ, עוצר חוליית טרור של 3 פלסטינים משכם שהייתה בדרכה לפיגוע והסתתרה בג'בל מוכאבר במזרח ירושלים.
* 27 ביולי 2016: במבצע משותף של הימ"מ, צה"ל והשב"כ נהרג מוחמד פקיה, המחבל שרצח את מיכאל מרק ב-1 ביולי. כוחות הימ"מ כיתרו את הבית וביצעו נוהל סיר לחץ שבמהלכו נורו מספר רקטות כתף על הבית ובסיומו באגר ממוגן של חיל ההנדסה הקרבית הרס את הבית. גופת המחבל נמצאה בין ההריסות. שאר חברי חוליית המפגעים, בהם פעיל במנגנוני הביטחון של הרשות הפלסטינית, נעצרו על ידי הכוחות.
* 6 במרץ 2017: כוח של הימ"מ, בשיתוף צה"ל, ביצע ברמאללה פעילות של סריקות אחרי אמצעי לחימה ומבוקשים. בכניסה לאחד הבתים פתח עליהם מחבל פלסטיני באש. הלוחמים השיבו באש והרגו אותו. בביתו נמצא תת-מקלע קרלו ושני רובי M16.
* 16 ביולי 2017: כוח של הימ"מ הרג מחבל פלסטיני אשר יום קודם ביצע פיגוע ירי לעבר רכב בסמוך ליישוב עטרת ופיגוע ירי נוסף לעבר עמדת צה"ל בכפר נבי סאלח בו התגורר. במהלך הניסיון לעצור אותו, שלף המחבל נשק מייצור עצמי וכיוון אותו לעברם. לוחמי הימ"מ זיהו זאת וירו בו למוות. לא היו נפגעים בקרב הכוח.
* ב-17 בינואר 2018 כוח של הימ"מ, בגיבוי יעה אופני ממוגן ומחפר ממוגן של מערך הצמ"ה של חיל ההנדסה הקרבית, פשט על מחנה הפליטים ג'נין וכיתר את חוליית הטרור שביצעה את פיגוע הירי שבו נרצח הרב רזיאל שבח. בקרב שהתפתח נהרגו 1–3 מחבלים ושני לוחמי ימ"מ נפצעו, אחד קשה והשני קל. מספר מחבלים נוספים נעצרו והבתים בהם התבצרו נהרסו.
* ב-6 בפברואר 2018 התקבל מידע מודיעיני מהשב"כ על כך שהמחבל שעמד בראש החוליה שרצחה את רזיאל שבח מסתתר בבית בכפר יאמון. כוח של הימ"מ, בגיבוי כלי צמ"ה ממוגנים של חיל ההנדסה הקרבית, ביצע נוהל סיר לחץ והרג את המחבל, כאשר הוא חמוש ברובה M16 ומטעני חבלה.
* ב-12 במרץ 2018 תקף אדם מעורער בנפשו שני שוטרים באמצעות מסור, פרץ לדירה של זוג קשישים, פצע את הבעל קשה ואת האישה קל והתבצר בדירה. המשטרה כיתרה את הבית במשך שעתיים ועל הגגות הוצבו צלפים. כוח של הימ"מ הוזעק לזירה וצוות ה"קופים" (המתמחים בטיפוס וגלישת חבלים) פרץ אל הדירה, השתלט על החשוד, ועצר אותו. האירוע תועד בווידאו.
* ב-12 בדצמבר 2018 הרגו לוחמי הימ"מ את המחבל שביצע את פיגוע הירי בצומת עפרה שבו נפצעה קשה אישה הרה ותינוקה נרצח. בנוסף, עצרו הכוחות מספר מחבלים נוספים החשודים בהשתייכות לחוליית חמאס שביצעה את הפיגוע בעפרה.
* ב-13 בדצמבר 2018 הרגו לוחמי הימ"מ את המחבל שביצע את פיגוע הירי באזור התעשייה ברקן לאחר תשעה שבועות של מצוד ממושך.
* ב-8 בפברואר 2019 עצרו לוחמי הימ"מ את המחבל שרצח את אורי אנסבכר. ימ"ר ירושלים השיג מידע מודיעיני שהמחבל, פלסטיני תושב חברון, נמלט לרמאללה ומתחבא במסגד. הלוחמים צרו על המסגד וכלב משטרה של הימ"מ (שכונה בתקשורת "זילי") סרק את המבנה, איתר את המחבל, ריתק אותו לרצפה ונבח עליו עד שהגיעו הלוחמים והשתלטו על המחבל.
* ב-19 במרץ 2019, בתום מצוד של יומיים, המחבל שביצע את הפיגוע המשולב בצומת אריאל נהרג בפעולה משולבת של הימ"מ, צה"ל והשב"כ אחרי שירה לעבר הכוחות שצרו על הבית שבו התבצר.
* ב-7 בספטמבר 2020 הותר לפרסום שב-15 באוגוסט השב"כ והימ"מ עצרו בדואי ערבי-ישראלי תושב שגב שלום הנשוי לפלסטינית מרפיח, שגויס על ידי חמאס, ריגל עבורו, ובהנחייתו הרכיב מטען חבלה שאותו תכנן להטמין בצומת ביל"ו. בנוסף נעצרו אחיו שלפי החשד סייעו לו.
* ב-10 ביוני 2021 נכנסו כוחות מסתערבים של הימ"מ לג'נין לעצור מחבלים פלסטינים שביצעו פיגועי ירי לעבר צה"ל. במקום התפתחו חילופי אש בהם נהרג אחד המחבלים והשני נפצע ונעצר. כוחות ביטחון פלסטיניים הגיעו לזירה וירו על המסתערבים, שבתגובה השיבו אש והרגו שניים מהם. אין נפגעים לימ"מ.
* ב-11 בספטמבר 2021 עצרו כוחות ימ"מ ושב"כ ארבעה מהמחבלים (בהם זכריא זביידי) שברחו מבית הסוהר גלבוע. ב-19 בספטמבר עצרו כוחות ימ"מ, שב"כ וצה"ל בג'נין את שני המחבלים שנותרו.
* ב-26 בספטמבר 2021 הרגו לוחמי הימ"מ שלושה מחבלי חמאס חמושים באזור בית ענאן (בידו-קטנה) וסיכלו פיגוע טרור שהיה אמור לצאת בטווח המיידי.
* ב-18 בדצמבר 2021 עצרו לוחמי הימ"מ ארבעה מחבלים שביצעו את פיגוע הירי בצפון השומרון ותפסו שלושה רובים וכלי רכב שבאמצעותם התבצע הפיגוע.

### פעולות מבצעיות בשנים 2022–2023
[ממוזער|250px|לוחמי ימ"מ בדיגום מלא, חמושים ב[רובה M4A1 עם משתיק קול]]
[ממוזער|250px|thumbtime=11|תיעוד ממבצע הימ"מ ב[שכם ב-9 באוגוסט 2022 שבו הלוחמים הרגו את המחבל אבראהים א-נאבולסי]]
[ממוזער|250px|תיעוד המבצע המשותף של הימ"מ, ה[שב"כ וצה"ל שבו הושמדה מעבדת נפץ בשכם ונהרגו חמישה מחבלים מ"גוב האריות" (צילום ממצלמת קסדה של לוחם ימ"מ), 25 באוקטובר 2022]]
[ממוזער|250px|תיעוד המבצע המשותף של הימ"מ, ה[שב"כ וצה"ל במחנה הפליטים ג'נין בו נהרגו עשרה מחבלים וסוכל פיגוע גדול (צילום ממצלמת קסדה של לוחם ימ"מ), 26 בינואר 2023]]
[ממוזער|250px|תיעוד המבצע המשותף של הימ"מ, ה[שב"כ וצה"ל בשכם בו נהרגו עשרה מחבלים וסוכל פיגוע (צילום ממצלמת קסדה של לוחם ימ"מ), 22 בפברואר 2023]]
[ממוזער|250px|תיעוד ממצלמת הקסדה של לוחם ימ"מ, את הפשיטה על [שכם ב-4 במאי 2023, בה נהרגו שלושה מחבלים שביצעו את פיגוע הירי בצומת חמרה בחג הפסח]]
בינואר 2022 הוכרזה הימ"מ כיחידה הלאומית של ישראל ללוחמה בטרור. בחודש מרץ 2022 החל גל טרור ערבי ובתגובה פתחו צה"ל, משטרת ישראל ושירות הביטחון הכללי במבצע שובר גלים למלחמה בטרור. על לחימתה במבצע הוענק לימ"מ צל"ש מפכ"ל משטרת ישראל וצל"ש הרמטכ"ל.
* ב-8 בפברואר 2022 כוח מסוערב למחצה של הימ"מ הרג שלושה מחבלים בשכם, לאחר ששני כלי רכב מוסווים של הימ"מ חסמו את מכונית המחבלים. המחבלים, פעילי גדודי חללי אל-אקצא, היו אחראים למספר פיגועי ירי בחודשים ינואר ופברואר, והיו בהכנה לפיגוע נוסף בטווח המיידי. הם אותרו בפעילות משותפת של השב"כ, צה"ל והימ"מ. על גופות המחבלים נתפסו רובי M-16 טעונים.
* ב-2 באפריל 2022 בפעילות משותפת עם השב"כ ליד הכפר עראבה (נפת ג'נין), הרג כוח של הימ"מ שלושה מחבלים מהג'יהאד האסלאמי הפלסטיני שהוגדרו כ"פצצה מתקתקת" והיו בדרכם לבצע פיגוע. על גופות המחבלים נמצאו אמצעי לחימה רבים, רובי M16 ורימוני יד. בפעולה נפצעו ארבעה לוחמים, מהם אחד במצב קשה, והם פונו לבית החולים רמב"ם. הפצוע הקשה הוא מפקד פלגה ותיק בימ"מ, בן 43, בעל עיטורים וצל"שים, שהיה מעורב במבצעים רבים. הפרמדיק רס"ב נעם רז העניק לו טיפול מציל חיים בשטח. ב-4 באפריל 2022 פורסם כי הקצין שנפצע קשה שב להכרה מלאה.
* ב-13 באפריל 2022 עצר כוח של הימ"מ, השב"כ וצה"ל בכובאר את המחבל שרצח את מלאכי רוזנפלד ב-2015. המחבל ברח ממעצר של הרשות הפלסטינית ונעצר בעת תכנון פיגוע. כמו כן נעצרו שני מחבלים נוספים שהוגדרו כ"פצצה מתקתקת". בעימותים נהרגו שלושה מחבלים נוספים.
* ב-30 באפריל 2022, בשיתוף פעולה עם צה"ל והשב"כ, עצר כוח של הימ"מ את שני המחבלים שביצעו את פיגוע הירי באריאל ב-29 באפריל 2022 וכן החרים את כלי הנשק שלהם.
* ב-13 במאי 2022 נפצע לוחם-פרמדיק ימ"מ נעם רז מהיישוב קידה פציעה קשה במהלך פעולה נגד טרור בכפר בורקין ליד ג'נין, הוא פונה במסוק לבית החולים רמב"ם כשמצבו קשה, אולם כעבור כמה שעות נקבע מותו. זהו המוות הראשון של לוחם ימ"מ מאז נפילתו של פסקל אברהמי בשנת 2011, בפעילות זו נהרג גם כלב משטרה של הימ"מ. הכוחות כיתרו את ביתו של המחבל מחמוד א-דבעי מהג'יהאד האסלאמי הפלסטיני שהוגדר כ"פצצה מתקתקת" והפעילו נוהל סיר לחץ במהלכו שוגרה רקטת כתף על הבית. בסיום הפעולה נעצרו שני מבוקשים (בהם א-דבעי ואחיו) ו-13 מחבלים נפצעו בחילופי האש, אחד מהם – מת מפצעיו.
* ב-24 ביולי 2022 כוח משותף של ימ"מ וסיירת גבעתי פעל למעצר מבוקשים בקסבה של שכם. הכוח הטיל מצור על בית בו התבצרו המחבלים והפעיל נוהל סיר לחץ. לוחמי הימ"מ ירו רקטות כתף מדגמי לאו ומטאדור על המבנה ואז טיהרו את הבית. בחילופי האש נהרגו לפחות שני מחבלים חמושים, נפצעו 19 מחבלים נוספים ונתפסו אמצעי לחימה רבים.
* ב-9 באוגוסט 2022 כוח של הימ"מ, בשיתוף צה"ל והשב"כ, הרג את אבראהים א-נאבולסי, מחבל שעמד בראש חוליית הטרור "גוב האריות" שביצעה פיגועי ירי רבים בגל הטרור של 2022. נאבולסי נהרג בנוהל סיר לחץ שכלל ירי רקטות כתף נגד מבנים מדגם מפצח (MATADOR) אל עבר הבית שבו התבצר בשכם, אחרי שירה על הכוחות. בחילופי האש נהרגו שני מחבלים נוספים ונפצעו עשרות חמושים ומפירי סדר אלימים. בחילופי האש נהרג "זילי", כלב משטרה של הימ"מ שהשתתף במבצעים רבים, ובין השאר איתר ותפס את רוצחה של אורי אנסבכר.
* ב-25 באוקטובר 2022 כוח משותף של הימ"מ, צה"ל והשב"כ השמיד את המפקדה הראשית ומעבדת נפץ של ארגון הטרור "גוב האריות" בלב שכם. הלוחמים הפעילו צלפים וירו רקטות מפצח (מטאדור) על מעבדת הנפץ שבה הסתתרו המחבלים, ולאחר מכן טיהרו את המבנה. בפעולה נהרגו חמישה מחבלים חמושים, בהם אחד מראשי "גוב האריות", ודיע אל-חוח, ונפצעו 21 חמושים. לא היו נפגעים לכוחות הביטחון. הפעולה הסבה פגיעה קשה מאוד לארגון "גוב האריות" וגרמה למחבלים רבים מהארגון להסגיר את עצמם למנגנוני הביטחון של הרשות הפלסטינית מחשש שייפגעו.
* ב-10 בנובמבר 2022 עצר בג'נין כוח של הימ"מ, שב"כ וסיירת הנח"ל מחבל מהג'יהאד האסלאמי הפלסטיני שהיה חלק מהחוליה שהרגה את לוחם הימ"מ נעם רז. בנוסף, הרגו הלוחמים מחבל שיידה מטען חבלה לעבר הכוח.
* ב-2 בדצמבר 2022 שחרר כוח של הימ"מ, בשיתוף ימ"ר של המשטרה, נער בן 16 מעפולה שנחטף ונלקח כבן ערובה במסגרת סכסוך בין עבריינים. הנער הוחזק בג'לג'וליה, כוח של הימ"ר איתר אותו וכוח של הימ"מ פרץ למבנה, שחרר אותו ועצר שמונה מהחוטפים.
* ב-30 בדצמבר 2022 עצר כוח של הימ"מ, שב"כ וסיירת גולני את אחמד מצרי, סייענו של אבראהים א-נאבולסי מ"גוב האריות", בשכם. המחבל התבצר במבנה עם אזרחים בלתי מעורבים כשהוא חמוש והשתמש בהם כמגן אנושי. הלוחמים פרצו למבנה ועצרו את המחבל. במקביל החלו חילופי אש עם מחבלים בסביבה שתקפו את הכוחות בירי ובקבוקי תבערה. לוחמי הימ"מ השיבו אש וזיהו פגיעות.
* העימות במחנה הפליטים ג'נין: ב-26 בינואר 2023 נכנסו כוחות משולבים של ימ"מ (שכללו מסתערבים), שב"כ, יחידת מגלן, סיירת חרוב והנדסה קרבית למחנה הפליטים ג'נין על מנת לסכל פיגוע של הג'יהאד האסלאמי הפלסטיני שהוגדר כ"פצצה מתקתקת". במהלך הפעולה התפתחו חילופי אש כבדים בהם נהרגו לפחות תשעה מחבלים פלסטינים ונפצעו קשה עוד מספר חמושים. כמו כן נעצרו מספר מבוקשים בנוהל סיר לחץ.
* המבצע בקסבה של שכם: ב-22 בפברואר 2023 במבצע משותף של הימ"מ, צה"ל ושב"כ סוכל פיגוע שעמד לצאת בטווח המיידי והוגדר כ"פצצה מתקתקת". בעקבות "ידיעת זהב" של השב"כ הוקפצו כוחות של הימ"מ וכיתרו בית בקסבה של שכם שבו התבצרו המחבלים, בחיפוי סיירת גולני שסיפקה אבטחה היקפית. לוחמי הימ"מ הפעילו נוהל סיר לחץ על הבית בשכם בו התבצרו המחבלים שסירבו להיכנע. מחבל אחד ניסה להימלט דרך החלון ונורה למוות. לאחר מכן הלוחמים שיגרו רקטת מפצח (מטאדור) על המבנה והרגו שני מחבלים נוספים, ובסך הכול שלושה מחבלים: שני פעילים ב"גוב האריות" ומפקד בג'יהאד האסלאמי הפלסטיני. עם היוודע הפעולה מאות חמושים ומפרי סדר פלסטינים תקפו את הכוחות. צלפי הימ"מ ולוחמי סיירת גולני השיבו באש והרגו חמישה מחבלים וגם שני גברים בני 61 ו-72. גבר בן 66 מת משאיפת גז מדמיע. בסך הכל נהרגו 11 פלסטינים ונפצעו כ-100, לכוחות הביטחון הישראלים לא היו נפגעים.
* ב-7 במרץ 2023 בפעילות מבצעית בג'נין בשיתוף צה"ל והשב"כ, כוח ימ"מ הרג את המחבל שביצע את פיגוע הירי בחווארה ורצח שני יהודים. בחילופי האש – בהם מחבלים פלסטינים ירו על הלוחמים מתוך אמבולנס – נהרגו עוד 5–6 מחבלים. שני לוחמי ימ"מ נפצעו קל ואחד בינוני. במקביל פעלו הכוחות בשכם ועצרו את שני בניו של המחבל, שהיו מעורבים אף הם בטרור.
* ב-13 במרץ 2023 לוחמי ימ"מ ושב"כ הרגו מחבל לבנוני שביצע את הפיגוע בצומת מגידו (2023). המחבל לבש חגורת נפץ ונורה למוות ליד נהריה אחרי שהיווה סכנה ללוחמים.
* ב-16 במרץ 2023 בשעות הצהריים, פעלו כוחות מסתערבים של ימ"מ בג'נין והרגו שני מחבלים חמושים מהג'יהאד האסלאמי הפלסטיני, בהם נידאל חאזם, קרוב משפחה של המחבל שביצע את פיגוע הירי ברחוב דיזנגוף (2022). לטענת הוושינגטון פוסט הוא נורה שוב בראשו כששכב על הקרקע. במהלך הירי נהרג גם נער פלסטיני בן 16 ששהה ברחוב. עם חשיפת הכוחות, הותקפו הלוחמים על ידי המון, בהם אחד שניסה לפתוח את דלת המכונית ולתקוף את הלוחמים עם לום, ונורה למוות. במהלך הפעולה נפצעו עוד 4 פלסטינים. כוחות של סיירת חרוב חילצו את הלוחמים ללא נפגעים לכוחות הביטחון.
* ב-4 במאי 2023 במבצע צבאי משותף של הימ"מ, שב"כ וצה"ל בקסבה של שכם נהרגו שני המחבלים מחמאס שביצעו את פיגוע הירי בצומת חמרה וסייען שלהם. כוח מסוערב וכוח גלוי של הימ"מ פשטו על דירת המסתור שלהם, שאותרה על ידי השב"כ, בזמן שכוחות של יחידת אגוז, גדוד 50 ומג"ב בודדו את הזירה. כוח הימ"מ ירה רימון הלם מרחפן ואחרי שהמחבלים פתחו באש והרגו כלב משטרה של הימ"מ שהציל את חיי הלוחמים, לוחמי הימ"מ השיבו אש והרגו את שלושת המחבלים. על גופות המחבלים נתפסו שני רובי M16 ורובה סער קלשניקוב. בסך הכול המבצע נמשך כשעה וחצי והשתתפו בו כ-200 לוחמים.
* ב-20 ביוני 2023, בתום מצוד של כשעתיים שנערך בהובלת השב"כ, הרג כוח של הימ"מ את המחבל השני שביצע את פיגוע הירי בתחנת הדלק בעלי שבו נרצחו ארבעה אזרחים ישראלים.
* ב-7 ביולי 2023 כוח של הימ"מ הרג בשכם שני מחבלים שביצעו פיגוע ירי לעבר שכונת השומרונים ב-5 ביולי.
* באמצע חודש יולי 2023 עצרו לוחמי הימ"מ ומשטרת ישראל, בהכוונת שירות הביטחון הכללי, ארבעה ערבים-ישראלים ששיתפו פעולה עם חזבאללה בהברחת אמצעי לחימה. הארבעה נעצרו בלוד ובדירתם אותרו שני מטעני חבלה תוצרת איראן ואמל"ח רב.
* ב-6 באוגוסט 2023 הרג כוח של הימ"מ באזור ג'נין שלושה מחבלים שהיו בדרכם לבצע פיגוע.
* ב-22 בספטמבר 2023 עצרו לוחמי ימ"מ וסיירת חרוב בשכם את ח'אלד טבילה, שהיה ממייסדי "גוב האריות", לאחר שהפעילו נוהל סיר לחץ על ביתו.

### קרבות הבלימה בטבח שבעה באוקטובר (7–8 באוקטובר 2023)

[ממוזער|250 פיקסלים|[מפכ"ל משטרת ישראל רנ"צ דניאל לוי בביקור רשמי ביחידת הימ"מ, 11 בדצמבר 2024.]]
בלילה בין ה-6 באוקטובר ל-7 באוקטובר התקיים קשר בין הימ"מ לשב"כ בנוגע להתרעות על חשש לפעולת חדירה או פעילות התקפית מצד החמאס, וכוחות של הימ"מ הוקפצו יחד עם צוותי טקילה של השב"כ לעוטף עזה לפני השעה 6:00 בבוקר, טרם תחילת המתקפה. ב-7 באוקטובר וב-8 באוקטובר 2023, במהלך טבח שבעה באוקטובר, הוזנקו כוחות ימ"מ גדולים לעוטף עזה וערי הדרום שדרות, אופקים ונתיבות והרגו כ-200 מחבלים בקרבות קשים. תשעה לוחמי וקציני ימ"מ נהרגו בקרבות.
* ב-7 באוקטובר 2023 לוחמי ימ"מ חילצו רופא ערבי-ישראלי מערערה שנלקח כבן ערובה בידי מחבלים בצומת שדרות. הלוחמים הרגו את המחבלים, שחררו את הרופא והעניקו לו טיפול רפואי מציל חיים. הרופא פונה באמבולנס לבית חולים ואחרי טיפול שוחרר.
* ב-7 באוקטובר 2023 לוחמי ימ"מ הרגו 60 מחבלים במסגרת הקרבות בקיבוץ בארי.
* קרב יד מרדכי: ב-7 באוקטובר 2023 לוחמי ימ"מ הוקפצו מוקדם בבוקר בנוהל חירום לסייע לקיבוץ יד מרדכי להתגונן בפני שתי חוליות גדולות ומאומנות של חמאס שתקפו את הקיבוץ על גבי טנדר ואופנועים. לוחמי משמר הגבול וכיתת הכוננות של הקיבוץ הצליחו לבלום את המחבלים ולוחמי הימ"מ הרגו את המחבלים בקרבות ירי ושבו אחד מהם. בכך סוכלה חדירת המחבלים לקיבוץ.
* ב-8 באוקטובר 2023 חילץ כוח ימ"מ את רחל ודוד אדרי שהוחזקו כבני ערובה באופקים, והרג את חמשת המחבלים החוטפים תוך 20 שניות אחרי משא ומתן שנמשך שעות, שלושה לוחמי ימ"מ נפצעו בפעולה.
*ב-8 באוקטובר 2023, בסיוע שופל צה"לי, טנק ומסוק קרב, טיהרו לוחמי ימ"מ את תחנת המשטרה בשדרות והרגו את 25 המחבלים שהשתלטו עליה. בפעולה זו נהרג קצין הימ"מ אלכסיי שמקלוב שהציל וחילץ בגופו את שוטרי התחנה. הימ"מ לחם בקרב שדרות והרג מחבלים נוספים.

### מלחמת חרבות ברזל (2023–היום)

[ממוזער|250 פיקסלים|תיעוד הלחימה ב[מבצע יד זהב ממצלמת הקסדה של לוחם ימ"מ, 12 בפברואר 2024]]
[ממוזער|250 פיקסלים|תיעוד חילוץ החטופים ב[מבצע ארנון ממצלמת הקסדה של לוחם ימ"מ, 8 ביוני 2024]]
[ממוזער|250 פיקסלים|מפקד הימ"מ, תנ"צ ח', ולצידו לוחמים החמושים ברובה ה"[ערד (רובה)|ערד" הישראלי ובאקדח. הלוחם בצד שמאל נושא מגן טקטי.]]
* ב-30 באוקטובר 2023 חילצו לוחמי ימ"מ, בהובלת לוחמי היחידה המבצעית של שירות הביטחון הכללי, בפעולה קרקעית לילית בעומק שטח רצועת עזה את החיילת אורי מגידיש שנחטפה על ידי חמאס. על המבצע שנקרא מבצע ראשית האור פיקדו ראש השב"כ רונן בר והרמטכ"ל, והוא נוהל מחמ"ל המבצעים המיוחדים של השב"כ.
* ב-6 בנובמבר 2023 הרג כוח של הימ"מ ארבעה מחבלים חמושים בטול כרם, בהם עז אלדין עוואד, מפקד הזרוע הצבאית של חמאס בטול כרם ומהראג' שחאדה, מפקד גדודי חללי אל-אקצא בטול כרם. החוליה חוסלה כשהייתה בדרכה לבצע פיגוע. החוליה הייתה מעורבת בפיגועי ירי רבים ביהודה ושומרון, ובנוסף פעלה לייצור מטעני חבלה ורקטות לצורכי טרור.
* ב-29 בנובמבר 2023 הרג כוח של הימ"מ שני מחבלים בכירים במחנה הפליטים ג'נין, בהם מוחמד זביידי, מפקד גדוד ג'נין וקרוב משפחה של זכריא זביידי. בקרבות נהרגו עוד ארבעה מחבלים על ידי כוחות צה"ל ותקיפה אווירית של כלי טיס בלתי מאויש.
* ב-30 בינואר 2024 סיכלו לוחמים מסתערבים של ימ"מ ושב"כ חוליית מחבלי חמאס וגא"פ חמושים שהסתתרה בבית החולים אבן סינא בג'נין ועמדה לבצע פיגוע טרור בטווח המיידי. לוחמי הימ"מ הרגו שלושה מחבלים חמושים שהיו פצצה מתקתקת והשתמשו בבית החולים כמגן אנושי.
* מבצע יד זהב: ב-12 בפברואר 2024, במהלך מלחמת חרבות ברזל, חילצו לוחמי הימ"מ, בשיתוף צה"ל והשב"כ, שני חטופים ישראלים מבניין ברפיח בדרום רצועת עזה. לוחמי הימ"מ פרצו לבית שבו הוחזקו החטופים, חילצו את החטופים והרגו בקרב יריות את המחבלים שהיו בבית. במקביל, חיל האוויר הישראלי תקף ברפיח לצורך מתן אש חיפוי וחיפוי אווירי והפלסטינים דיווחו על למעלה ממאה הרוגים. לאחר שחרור החטופים, פונו הלוחמים והחטופים ששוחררו באמצעות מסוק. המבצע הוכתר בהצלחה ללא אבדות לכוחות הביטחון.
* ב-22 באפריל 2024 עצרו כוחות ימ"מ את רוצח בנימין אחימאיר, אחמד דוואבשה, בכפר דומא.
* ב-4 במאי 2024 כוחות ימ"מ וצה"ל הפעילו נוהל סיר לחץ על בית בעיירה דיר אל-ע'וסון ליד טולכרם. כטב"ם זיק של צה"ל ירה שני טילים על המבנה ולאחר מכן דחפור D9 משוריין ובאגר ממוגן הרסו את הבית. בפעולה נהרגו חמישה מחבלי חמאס שרצחו אזרח ישראלי וביצעו פיגועי ירי רבים. ארבעה ימים לאחר מכן מת מפצעיו לוחם הימ"מ פקד ייטב לב הלוי (בנו של מפקד הימ"מ לשעבר ניצב בדימוס יורם הלוי) לאחר שנפצע אנושות בפעולה זו.
* מבצע ארנון: ב-8 ביוני 2024 חילצו כוחות משולבים של הימ"מ, השב"כ וצה"ל, בגיבוי חיל האוויר הישראלי ואוגדה 98, ארבעה חטופים ממחנה הפליטים נוסייראת תחת אש כבדה. במהלך הפעולה נהרג לוחם וקצין הימ"מ פקד ארנון זמורה, וכמחוות הוקרה המבצע נקרא על שמו.
* ב-24 ביוני 2024 עצרו לוחמי הימ"מ בענאתא מבוקש שתכנן להוציא פיגוע בטווח הזמן המיידי.
* ב-29 באוגוסט 2024 לפנות בוקר הגיע מידע מודיעיני של השב"כ על מחבלים בכירים שמסתתרים במסגד בטולכרם, בהם מוחמד ג'אבר אבו שוג'אע, מפקד הג'יהאד האסלאמי הפלסטיני בטולכרם. ב-4:00 לפנות בוקר לוחמי הימ"מ כיתרו את המסגד והפעילו נוהל סיר לחץ, במהלכו ירו על המבנה מספר רקטות כתף. על פי הודעת צה"ל, אבו שוג'אע ומחבל נוסף נהרגו מייד. במהלך האירוע נפתחה אש ממבנה סמוך, שם זוהו עוד ארבעה מחבלים. הכוחות השיבו באש, ממנה נהרגו שלושה מחבלים. הרביעי, מוחמד קסאס, יצא עם ידיים למעלה והסגיר את עצמו.
* ב-12 בספטמבר 2024 עצרו לוחמי הימ"מ מבוקש המעורב בפיצוץ מכונית תופת באזור חברון מבית החולים שבו היה מאושפז.
* ב-9 באוקטובר 2024 לוחמי ימ"מ, ביחד עם מסתערבים, חיסלו חמישה מחבלים בלב שכם, בהם עיסאם א-סלאג', בכיר בגדודי חללי אל-אקצא. בפעולה נהרג גם המחבל עבד א-ראוף אל-מסרי שהשתתף בפיגוע הירי בצומת מחולה (2024) ב-11 באוגוסט 2024, שבו נרצח יהונתן דויטש ז"ל ונפצע אזרח ישראלי נוסף.
* ב-26 באוקטובר 2024 כוחות ימ"מ, סיירת חרוב ושב"כ ביצעו נוהל "סיר לחץ" בטולכרם והרגו את המחבל אסלאם עודה, פעיל חמאס שהיה פצצה מתקתקת ותכנן פיגוע בטווח המיידי. ברכבו נמצאו אמצעי לחימה בהם רובה M16 וחומרים להרכבת מטעני חבלה.
* בלילה שבין 30 באוקטובר ל-31 באוקטובר 2024 חיסלו לוחמי הימ"מ והשב"כ בטולכרם את חוסאם מלאח, פעיל חמאס שעמד להוציא פיגוע בטווח הזמן המיידי.
* ב-4 בדצמבר 2024 לוחמי הימ"מ והשב"כ עצרו את המחבל אימן גנאם בבית חולים בשכם. גנאם השתתף בביצוע פיגוע הירי בצומת מחולה (2024) ב-11 באוגוסט 2024, שבו נרצח יהונתן דויטש ז"ל ונפצע אזרח ישראלי נוסף.
* ב-16 באפריל 2025 לוחמי ימ"מ, שב"כ וצה"ל הרגו שני מחבלי גא"פ חמושים שהסתתרו במערה באזור הכפר מסיליה ליד קבטיה באמצעות ירי רקטות כתף. אחד מההרוגים היה מעורב בביצוע פיגוע הירי בפונדוק בינואר 2025.
* ב-9 במאי 2025 לוחמי ימ"מ, שב"כ וצה"ל חיסלו בשכם את נור ביטאווי, ראש הג'יהאד האסלאמי הפלסטיני בג'נין, ומחבל נוסף ששהה עימו.
* ב-1 בספטמבר 2025 חיסלו לוחמי הימ"מ מחבל שהיה בדרכו לבצע פיגוע.
* ב-19 בספטמבר 2025 עצרו כוחות של הימ"מ, שב"כ וצה"ל שני מחבלים שעסקו בייצור ושיגור רקטות באזור רמאללה. כוח הימ"מ ביצע נוהל סיר לחץ ושיגר רקטת מטאדור, דבר שגרם למחבלים לצאת. אחרי מעצר המחבלים איתרו הכוחות במבנה מעבדת נפץ ובה עשרות רקטות ומטעני חבלה. כוחות הנדסה קרבית השמידו את האמל"ח והמחבלים הועברו לחקירת השב"כ.
* ב-25 בספטמבר 2025 חיסלו לוחמי ימ"מ - בשיתוף שב"כ וצה"ל - חוליית מחבלים שתכננה להוציא פיגוע בטווח המיידי. הלוחמים איתרו את החוליה בכפר טמון שבחטמ"ר מנשה, הפעילו נוהל סיר לחץ והרגו שני מחבלים באמצעות ירי מקלעים ומטול.
* ב-28 באוקטובר 2025 חיסלו צלפי הימ"מ, בשיתוף צה"ל והשב"כ, 3 מחבלים שעמדו לבצע פיגוע בחטמ"ר מנשה. השלושה נורו למוות ליד מערה באזור ג'נין בה התארגנו, ואחרי הריגתם תקף חיל האוויר הישראלי את המערה (וייתכן שהוא זה שהרג את המחבל השלישי).

### מאבק בפשע המאורגן
בנוסף לתפקידיה כיחידת השתלטות ולוחמה בטרור, הימ"מ היא גם יחידה משטרתית טקטית שמבצעת מעצרים מסוכנים בלב שטח עוין, כולל ביהודה ושומרון, ועוזרת להיאבק בפשע מאורגן בישראל.
* ב-11 בינואר 2026 כוח של הימ"מ עצר ברמאללה נוכל פלסטיני החשוד בהונאה שיטתית ורחבת-היקף של ישראלים דרך אתרי יד שנייה.
* ב-22 בינואר 2026 כוח של ימ"מ עצר בדירת מסתור ברמאללה שני חשודים מהפזורה הבדואית שהיו מעורבים באירוע ירי חמור.
* ב-5 בפברואר 2026 כוח של ימ"מ ומסתערבים עצר בצפון השומרון חולייה של ערבים ופלסטינים שגבתה דמי חסות "פרוטקשן" מאיש עסקים בצפון.

## מפקדי הימ"מ

## ראו גם
[ממוזער|ביקור [ראש ממשלת ישראל בנימין נתניהו בימ"מ, ינואר 2019]]
[ממוזער|thumbtime=24|ביקור [נשיא ברזיל ז'איר בולסונרו בימ"מ, אפריל 2019]]
* לוחמי ימ"מ שיש עליהם ערך בוויקיפדיה
* מפקדי ימ"מ שיש עליהם ערך בוויקיפדיה
* צליפה בימ"מ
* לוחמה בטרור
* יחידה משטרתית טקטית
* יחידות השתלטות אחרות בישראל:
**  סיירת מטכ"ל – יחידת עילית של צה"ל שבין ייעודיה הוא חילוץ בני ערובה מחוץ לגבולות ישראל
**  שייטת 13 – יחידית עילית וקומנדו ימי של צה"ל שמתמחית בזירה הימית, כולל באירועי השתלטות על כלי שיט
**  לוט"ר אילת – יחידת מילואים מובחרת של צה"ל שמהווה יחידת השתלטות ולוחמה בטרור באזור אילת והערבה
**  יחידת הלוט"ר – בית הספר לקליעה, צליפה ולוחמה בטרור של צה"ל
**  יחידת מצדה – יחידת ההשתלטות של שירות בתי הסוהר, מתמחה באירועי קיצון במתקני כליאה ובנשק אל-הרג
* יחידות השתלטות אחרות בעולם:
**  GSG-9 (גרמניה)
**  GIGN ו-RAID (צרפת)
**  יחידת חילוץ בני הערובה של ה-FBI ויחידות SWAT (ארצות הברית)
**  אלפא (רוסיה)
**  יחידת קוברה (אוסטריה)

## לקריאה נוספת
* משה גבעתי, **אביר 21 – סיפורו של אלי אברם מפקד יחידת המסתערבים**. ירושלים: הוצאת 'רעות', תשס"ג–2003.
* רחלי דור-רפפורט, **עד קצה הגבול: [[פסקל אברהמי]] – לוחם היחידה ללוחמה בטרור**. הוצאת אופיר-ביכורים, ישראל ה'תשע"ה–2015.

## קישורים חיצוניים

; אתרים רשמיים
*  באתר משטרת ישראל בפורטל הממשלה gov.il
*  באתר משטרת ישראל

* 
; צל"שים
* צל"ש המפכ"ל, אפריל 2011 ()
* צל"ש המפכ"ל, 2014 ()
* צל"ש המפכ"ל לימ"מ 2022 באתר ממשלת ישראל, 7 בנובמבר 2022
*  טקס הענקת הצל"שים והעיטורים, הפייסבוק של משטרת ישראל, 7 בנובמבר 2022

; סקירות באינטרנט
* ימ"מ – היחידה הלאומית המיוחדת ללוחמה בטרור: סקירה (באנגלית), תמונות, סרטי וידאו וקישורים

### כתבות בתקשורת
; כללי
* ריכוז כתבות על הימ"מ בערוץ 7
*  הימ"מ ואירוע אוטובוס האמהות, בפודקאסט "עושים היסטוריה: סיפורים מהניידת"
* 

; עד 2010
*  – כתבת וידאו 
* וידאו: אימון משותף לימ"מ הישראלי והגרמני , חדשות ערוץ 2 
* וידאו: תיעוד של פעילות הימ"מ על ידי הצלם  זיו קורן, חדשות ערוץ 2 
* 

; 2011–2020
* 
*  
* 
* 
* 
* 
* 
* 
* 
* Inside YAMAM – Top Secret Israeli Anti-Terrorism Operation, מגזין Vanity Fair, 2019
* 
* 

; 2021
* 
* 
*  
* 
* 
* 

; 2022–2023
* 
* 
* 
* 
* 
* 
* 
*  
* 
* 
*  
*  

; טבח שבעה באוקטובר ומלחמת חרבות ברזל
* 
* 
* 
* 
* 
* 
* 
* 
* 

; מבצע יד זהב – חילוץ החטופים מרפיח
*  "המבצע נגמר עם כמעט 100 מחבלים הרוגים" (אראל סג"ל מראיין את נועם אמיר על מבצע יד זהב), רדיו 103FM, 12 בפברואר 2024
*  "הדרג המקצועי יודע היטב מה הימ"מ שווה" (אראל סג"ל מראיין את דוד צור על מבצע יד זהב), רדיו 103FM, 12 בפברואר 2024
*  "הלוחמים והמפקדים הצילו בגופם את המחולצים" (בן כספית וינון מגל מראיינים את שלומי מיכאל על מבצע יד זהב), רדיו 103FM, 12 בפברואר 2024
* 
* 
* 
* 
* 

;מבצע ארנון – חילוץ החטופים מנוסייראת
* 

### מולטימדיה
; תמונות
*  תמונות של הימ"מ באתר של זיו קורן
*  תמונות של הימ"מ 2022 בדף הפייסבוק של זיו קורן

; סרטונים וקטעי וידאו
* 
* 

* 
* 
* 
* 
* 
*  ימ"מ בהדגמת יכולות 2019, בדף הפייסבוק של משמר הגבול
* 
* 
* 
* 
* 
* 
* 
* 
* 
* **[[מבצע יד זהב]] (12 בפברואר 2024):**
** 
** 
** 
** 
** 
* **[[מבצע ארנון]] (8 ביוני 2024):**
** 
** 
** 
** 

## ביאורים

## הערות שוליים

*
קטגוריה:יחידות משטרת ישראל
קטגוריה:יחידות משמר הגבול
קטגוריה:יחידות משטרתיות ללחימה בטרור
קטגוריה:ישראל: לחימה בטרור